
ŠAKIŲ RAJONO SAVIVALDYBĖS  TARYBA

SPRENDIMAS

DĖL GYVENAMOJO NAMO, ESANČIO ŠAKIŲ SENIŪNIJOJE, IŠDAGŲ KAIME, TUOPŲ G. 12, REMONTO EKONOMINIO NENAUDINGUMO
2014 m. lapkričio 27 d. Nr. T-
Šakiai


Vadovaudamasi Lietuvos Respublikos Vyriausybės 2001 m. rugpjūčio 21 d. nutarimu Nr. 1013 patvirtintos Savivaldybės (valstybės) gyvenamųjų patalpų ir pagalbinio ūkio paskirties pastatų privatizavimo (pardavimo) ir lėšų, gautų už privatizuojamas (parduodamas) gyvenamąsias patalpas ir pagalbinio ūkio paskirties pastatus, apskaitos ir naudojimo tvarkos aprašo 13.2 punktu bei atsižvelgdama į rajono savivaldybės administracijos direktoriaus 2014 m. rugsėjo 12 d. įsakymu Nr. AT-860 sudarytos komisijos 2014 m. spalio 30 d. išvadą Nr. VL-1409,  rajono savivaldybės taryba nusprendžia, 

patvirtinti gyvenamojo namo (bendras plotas 61,70 kv. m, unikalus numeris 8496-0027-2010), esančio Šakių seniūnijoje, Išdagų kaime, Tuopų g. 12, nusidėvėjusio 70 proc., remontą rajono savivaldybei ekonomiškai nenaudingu.

ADMINISTRACIJA 

PRIE RAJONO SAVIVALDYBĖS TARYBOS SPRENDIMO 

„DĖL GYVENAMOJO NAMO, ESANČIO ŠAKIŲ SENIŪNIJOJE, IŠDAGŲ KAIME, TUOPŲ G. 12, REMONTO EKONOMINIO NENAUDINGUMO“ PROJEKTO

2014 m. lapkričio 19 d. Nr. VL-1549

Šakiai


1. Parengto projekto tikslai ir laukiami rezultatai: patvirtinti rajono savivaldybei nuosavybės teise priklausančio vienbučio gyvenamojo namo remonto ekonominį nenaudingumą, kad jį galėtų privatizuoti nuomininkė pagal Valstybės paramos būstui įsigyti ar išsinuomoti bei daugiabučiams namams atnaujinti (modernizuoti) įstatymo 12 str. 2 d. 3 p. (už kainą, Vyriausybės nustatyta tvarka apskaičiuotą pagal Turto ir verslo vertinimo pagrindų įstatymą, gali būti parduodamos šios savivaldybės gyvenamosios patalpos ir jų priklausiniai, taip pat pagalbinio ūkio paskirties pastatai, jų dalys: per 60 procentų fiziškai nusidėvėję nuomojami vienbučiai gyvenamieji namai, jų dalys (ir priklausiniai), taip pat butai, jeigu šių namų, butų remontas ar rekonstrukcija savivaldybei yra ekonomiškai nenaudingi, – jų nuomininkams, jeigu šie nuomininkai yra išgyvenę juose ne mažiau kaip trejus metus).


2. Projekto rengimo metu gauti specialistų vertinimai ir išvados: gyvenamųjų patalpų nusidėvėjimas pagrįstas nekilnojamojo turto kadastro duomenimis (Nekilnojamojo daikto kadastro duomenų byla Nr. 84/4018); remonto ekonominis nenaudingumas įvertintas rajono savivaldybės administracijos direktoriaus 2014 m. rugsėjo 12 d. įsakymu Nr. AT-860 sudarytos komisijos išvadoje.

3. Galiojantys aktai (tarybos, mero, direktoriaus), kuriuos reikėtų pakeisti ar panaikinti, priėmus sprendimą pagal teikiamą projektą: ---


4. Kiti, projekto rengėjų nuomone, reikalingi paaiškinimai: Į rajono savivaldybę kreipėsi Bronė Asiulevičienė, prašydama leisti privatizuoti nuomojamą gyvenamąjį namą, esantį Tuopų g. 12, Išdagų k., Šakių sen. Vienbučio gyvenamojo namo pardavimas būtų galimas pagal Valstybės paramos būstui įsigyti ar išsinuomoti bei daugiabučiams namams atnaujinti (modernizuoti) įstatymo 12 str. 2 d. 3 p. sąlygas (gyvenamosios patalpos nusidėvėjusios 70 proc.; nuomininkė jose pagal nuomos sutartį gyvena nuo 2002 m. spalio 10 d.). Gyvenamojo namo remonto ekonominis nenaudingumas turi būti patvirtintas rajono savivaldybės tarybos sprendimu.

